Die eerste ses maande van die 2018 finansiële jaar is gekenmerk deur 'n rekord-hoë oesinname. Mieliepryse het op die verhoogde volumes gereageer deur op uitvoerpariteitsvlakke te verhandel. Omset het met 15,4% verlaag, weens die laer kommoditeitspryse.
Besoek die verslagportaal
Bruto wins het met 26,6% verhoog, vanaf R532 miljoen na R669 miljoen
Verdienste voor rente en belasting (EBIT) het met 27,9% verhoog, vanaf R240 miljoen na R307 miljoen
Kontant gegenereer deur bedryfsaktiwiteite het vanaf R56 miljoen na R303 miljoen verhoog.
Marktoegang het met 166,7% verhoog, vanaf R57 miljoen tot R152 miljoen
Insetverskaffing het met 45,1% verlaag, vanaf R31 miljoen tot R17 miljoen
Finansiële dienste het met 2,9% verlaag, vanaf R69 miljoen tot R67 miljoen.
Die tweede semester word gewoonlik gekenmerk deur 'n sterk afname in graanvoorraadvlakke soos wat afnemers van graan en oliesade hul produkte onttrek. Die mark sal heel waarskynlik oor abnormale hoë sagtekommoditeitsvlakke beskik teen April 2018 indien die lae verbruikstendense sou voortduur. 'n Normale seisoen sal sy eie uitdagings bring met betrekking tot opbergingskapasiteit.
'n Moeilike tweede semester word voorspel vir agri-toerustingverkope. Bestuur sal agri-toerusting¬voorraadvlakke omsigtig bestuur.
'n Interim dividend van 27 sent per aandeel (2016: 20 sent) is verklaar. Die laaste verhandelingsdag sal 15 Desember 2017 wees. Alle aandeelhouers wat as sulks geregistreer is in die aandeelhouersregister op 15 Desember 2017, sal 'n dividend ontvang. Dividende sal op 18 Desember 2017 betaal word, netto van dividendterughoubelasting van 20%, waar van toepassing.